{"word_count": 144, "character_count": 747}
LancelotParis, Bibl. nat. de France, ms. français 1424 (fol. 12v)Lors li dist tout maintenant une vois&#160;: &#171;&#160;Perceval, tu as vaincu et es garis. Entre en une nef et va la u aventure te maine et en te esmaiiier de cose que tu voies ne que tu oies, car tu n'as garde de tant t'est il bien avenu que tu vesras par tans tes compagnons Bohort et Galaad.&#160;&#187; Quant il ot ceste parole, si en a molt grant joie durement. Si enmerchie nostre Segnour. Il prent ses armes et comme il est armés, si entre en le nef et s'en paint en le mer. Mais a tant laisse ore li contes a parler de lui et retourne a parler de Lancelot qui ert remees od le preudomme qui li ot dites le senefiance de .III. paroles que le vois lui ot dites en le capele.